Uhapšen ubojica devet osoba u Južnoj Karolini 
Policija je uhapsila 21-godišnjeg Dylann Storm Roof-a, koji je , po svjedočenju onih koji su bili u crkvi, uzviknuo da ljude ubija zato što su crnci
Oko podneva po istočno-američkom vremenu, policija je uhapsila osumnjičenog za oružani napad na crnačku crkvu u Južnoj Karolini, u kojoj je devet osoba izgubilo živote. Kako je saopćila ministrica pravosudja Sjedinjenih Država, Loretta Lynch , potraga za 21-godišnjim Dylann Storm Roofom, bijelcem koji je otvorio vatru na crnački skup jer su, kako je sam tada naglasio, crnci, je okončana. Ministarstvo pravosudja je saopćilo da je otvorena istraga zločina iz mržnje., kako se sada tretira ovaj napad. Američki predsjednik Barack Obama je izrazio bijes i veliku žalost zbog napada, rekavši da se masovni napadi takve prirode ne dogadjaju u drugim naprednim zemljama. Govoreći u Bijeloj Kući, američki predsjednik je dodao kako je osobno poznavao ubijenog pastora. Ima nečeg posebo teškog kada se takva smrt dogodi u mjestu u kojem ljudi traže utjehu, i mir, kazao je Obama. Želim reći , na žalost, da ovo nije prvi puta da se zajednica sučeli sa ovakvom tragedijom, gdje onaj koji želi nanijeti zlo drugima nema problema da dodje do oružja. U našoj je moći da uradimo nešto protiv toga, kazao je Obama. On je zaključio riječima da mržnja i rasizam predstavljaju prijetnju američkoj slobodi i demokraciji, ali je izrazio uvjerenost da jedinstvo i sućut koje su pokazali Amerikanci svih vjera I rasa nakon tragedije, isto tako ukazuje na to da Amerika takvu mržnju može prevazići. Šef policije u gradu Charleston ,Greg Mullen , je izjavio da je napadač ušao u crnačku crkvu Emmanuel tijekom uobičajenog okupljanja jednom nedjeljno, i nakon što je sjedio na skupu najmanje cijeli sat, otvorio vatru po vjernicima. Gospodin Mullen kaže da je osam ljudi na mjestu ubijeno, dok je jedna osoba podlegla na putu do bolnice. Nekoliko ljudi je ranjeno u ovom masakru. “Ovo je zločin koji je direktna rana u srce ... ovakvim činovima nema mjesta u našoj zemlji," kazala je ministrica Loretta Lynch . Medju ubijenima je bilo 6 žena i 3 muškarca. Jedna od žrtava napada je i pastor crkve, Clementa Pinckney, koji je služio i kao senator u Senatu savezne države Južna Karolina. Šef policije Mullen kaže da se imena ostalih ubijenih neće objaviti dok obitelji ne budu obaviještene. Crkva Emmanuel AME je osnovana u 19. stom stoljeću , i smatra se jednom od najstarijih crnačkih kongregacija u Sjedinjenim Državama. U njoj je izvješena i fotografija lidera za gradjanska prava Martina Luthera Kinga, kako sjedi upravo u toj crkvi. Gradonačelnik Joseph Riley je napad nazvao "neopisivom, užasnom tragedijom." "Jedini razlog, apsolutno jedini, što neko udje u crkvu i počne ubijati ljude koji se mole, jest mržnja. To je jedini razlog. Ovo je najkukavičkiji čin koji čovjek može zamisliti, a mi ćemo, obećavam, tu osobu privesti licu pravde." Grupa gradjana , i lokalnih svećenika, se ubrzo skupila na mjestu tragedije i formirala krug, držeći se za ruke. "Ovo je strašno. Puno je pitanja na koje treba naći odgovor.Napadač je otvorio vatru po crncima koji su se molili Bogu... To je apsolutno neprihvatljivo, znate, već dugo smo na koljenima, dugo se molimo, ali je došao trenutak da stanemo na noge" - kazao je jedan stanovnik Charlestona.